open-index/open-wikipedia-markdown huggingface dataset:
Risgo

**Risgo** ye tota condición, proceso u evento que puet causar danyos personals, perduas economicas u danyos a lo medio ambient.

O risgo sería a probabilidat de que produga un escayeiximiento concreto que provoque danyos u perduas. Conceptos relacionatos con o risgo son "catastrofe", "desastre" y "calamidat". Se considera catastrofe cuan os efectos dimpués d'o escayeiximiento se notan prou, desastre cuan a sociedat a la que ha afectato escayeiximiento precisa d'aduyas externas y calamidat si o desastre dura.

A l'hora d'analisar un risgo s'han de tener en cuenta tres factors: "peligrosidat", "exposición" y "vulnerabilidat". A vegatas a causa d'una catastrofe u desastre no ye o escayeiximiento mesmo, puet estar a exposición de muita chent en un puesto con risgo que se produga o escayeiximiento, u una mancanza de medios adecuatos pa encarar ixe escayeiximiento.

## Periglosidat
A periglosidat ye a posibilidat que un fenomeno se produga con prou poder pa fer mal en un puesto y en un intervalo de tiempo concreto.

Pa valurar a periglosidat se tien en cuenta tres factors: severidat, tiempo de tornada, y distribución cheografica.

## Vulnerabilidat
A vulnerabilidat ye o grau de manca d'adaptación d'una población debant d'o risgo. Con a vulnerabilidat se mesura o grau d'eficacia d'una población d'una zona pa organizar-se tenendo en cuenta o risgo a lo risgo que bi ha. Contra mes incapaz d'organizar-se debat d'o risgo ye una población, mes vulnerable. Una vulnerabilidat alta determina una intensidat de danyos mes gran.

## Exposición
A exposición a un risgo se refiere a lo numero de personas, propiedaz u biens exposaus a éls. Puet estar de tipo social, economico u ecolochico.

L'augmento de población en as ciudaz fa que augmente a exposición a los risgos, augmentando os danyos por a periglosidat d'o fenomeno riscoso.

## Tipos de risgo
Os risgos se pueden clasificar en:
*Risgos tecnolochicos u culturals.
*Risgos naturals:
**Risgos biolochicos.
**Risgos quimicos.
**Risgos fisicos:
***Risgos climaticos.
***Risgos cheolochicos.
**Risgos cosmicos.
*Risgos mixtos.

## Bibliografía
*Diodora Calvo Aldea, Maria Teresa Molina Álvarez y Joaquín Salvachúa Rodríguez. *Ciencias de la tierra y medioambientales*. 2º Bachillerato. 2010 Mc´GrawHill.
Amodioaren eza

**"Amodioaren eza"** (en aragonés "A manca de amor") ye una canción d'o grupo folk basco de musica celta Sorotan Bele que fue editau en l'anyo 1992 adintro d'o disco d'o mesmo nombre *[[Sorotan Bele (disco)|Sorotan Bele]]*. No tien garra letra ye melodica de tot. L'encomienzo ye marcau por o soniu d'a *[[txalaparta]]* pa que dimpués domine o soniu d'a flauta irlandesa *[[tin whistle]]* y o piano.

## Vinclos externos
* Escuitar a canción ''Amodioaren eza'' d'o grupo de musica Sorotan Bele
Campionato d'o Mundo d'Atletismo de 2015

O **Campionato d'o Mundo d'Atletismo de 2015**, fue a XV edición d'o Campionato d'o Mundo d'Atletismo celebrau en a ciudat china de Pequín, dende o 29 d'agosto dica o 4 de setiembre,  estió organizau por l'Asociación Internacional de Federaciones d'Atletismo (hue World Athletics) y a Federación China d'Atletismo.

Las competicions se facioron en lo Estadio Nacional de Pekín, conoixiu como el niu, a on i compitioron 1.781 atletas de 205 federacions nacionals. As prebas de marcha atletica y maratón se celebroron en circuitos urbanos con salida y arribada en o estadio.

En o medallero por países, d'os 43 países que ganoron medalla, Kenya estió primero en o medallero por primera vegada en a suya historia con siet medallas d'oro, seis d'archent y tres de bronce. O país que aconsiguió mas medallas estió Estaus Unius con 18, pero con seis d'oro, seis d'archent y seis de bronce estió dezaga de Kenya y Chamaica en o medallero. Rusia, primera en l'anterior edición estió novena por a suya renuncia a partecipar con gran parti d'os suyos atletas por os problemas de dopache que tien a suya federación y finalment destacar que l'anfitriona China estió 11ena. en o medallero.

A nivel individual masculín bi ha de destacarse-hi a Usain Bolt con tres medallas d'oro, Mo Farah con dos,Ezequiel Kemboi con o suyo cuatreno títol en a preba de 3.000 m obstaclos, David Rudisha con o segundo títol de 800 metros lisos, amás amás d'as victorias de Christian Taylor en triple brinco con una marca muit cercana a o récord d'o mundo y de Ashton Eaton en a preba de decatlón superando o suyo récord d'o mundo anterior.

Estre as sorpresas bi ha de destacarse-hi as victorias d'os kenyatas Julius Yego en a preba de tirada de chavelina, o primer títol de Kenya en una preba de campo y Nicholas Bett en os 400 metros cletas. Atras victorias sorpresas a destacar son as d'o canadiense Shaw Barber en brinco con percha y a preba de maratón con l'eritreo Ghirmay Ghebreslassie con a primera medalla d'oro aconseguida ta Eritrea en tadas as edicions celebradas d'os Campeonatos d'o Mundo d'atletismo dica linte.

En a categoría femenina destacar as dos medallas d'oro de Shelly-Ann Fraser-Pryce, Anita Włodarczyk con una tirada muit cercana a o suyo récord d'o mundo de martillo, a Liu Hong en os 20 km marcha, as dos medallas de Genzebe Dibaba, una d'oro y un atra de bronce y o triplete (medalla d'oro, archent y bronce) d'Etiopia en os 5.000 metros lisos con Almaz Ayana, Senbere Teferi y Genzebe Dibaba, amás amás d'a primera victoria d'Allyson Felix en 400 metros lisos en a que ye a suya nouena medalla d'oro en os campionatos y a trecena en total.

## Referencias

## Vinclos externos

*  Pachina web oficial de Pekín 2015.
*  [Pekín 2015 seguntes [World Athletics].]
Calcedonia (silice)

:*Iste articlo ye sobre a variedat [[habito fibroso|fibrosa]] d'o [[silice]] dita *'calcedonia**. Pa a ciudat historica situata en a Rechión de Bitinia se veiga [[Calcedonia]].''



A **calcedonia''' ye a variedat fibrosa d'o silice. Ye constituita por fibras de cuarz con largaria que varía dende decenas a cientos de micras. Por un regular se disposan de traza radiata, chenerando estructuras esferuliticas, en falca, ventallo u mamelonars. A mayoría d'a calcedonia ye d'a variant calcedonita, formas minoritarias son a cuarcina u a lutecita.

A calcedonita presenta fibras elongatas en a dirección de l'eixe de menor index de refracción d'o cuarz (variedat luengo-rapido);

A cuarcina, u a lutecita, son también frecuents, y presentan una disposición de fibras subparalelas a l'eixe d'index de refracción mes gran d'o cuarz, u como muito, en o caso d'a lutecita formando-ie un anglo de baixo grau (variedat luengo-lento).

A importancia d'as variedaz con elongación positiva (luengo-lento) ye que son as que s'asocian a las evaporitas. En presencia de sulfatos en o medio, o silice que precipita lo fa con a morfolochía fibrosa largo-lento, mientres que en ausencia de sulfatos precipita siempre en forma de calcedonita. Por ixo a existencia de cuarcina u lutecita en una roca será un indicio fiable d'a presencia previa de sulfatos, encara que n'haigan desapareixito de tot.

A calcedonia que se presenta en bandas curvas u angulosas de diferents colors ye l'agata.

## Se veiga tamién
*Cuarz.
*Agata.
*Gazpe.
*Opalo.
*Pedrenya.

## Referencias

## Vinclos externos
Gazpe

O **gazpe** u **chaspe** ye una variant d'o silice formada por grans fins de cuarz. A diafanidat varia dende translucido en as marguins u cabos dica opaco. A color puet estar marrona, roya, amariella u verde.

A color royenca se debe a las impurezas d'hematites ixemenadas.

## Chacimientos
En Aragón se puet trobar gazpe royo en a redolada de Moncayo dichós *El Morrón* adintro de vacuolas en as espillitas u en "La Torre d'Ambel". Tamien bi ha chaspre royo en Mesons d'Isuela. O gazpe negro (lidita) se troba en os conglomeraus d'as menas d'arambre de Biel y proceden d'a erosión d'os materials carboniferos d'o Pireneu axial. Tamién se troba lidita en Benabarre, Cierco y Ainzón.

## Denominacions
En o sieglo XV s'escribiba *jaspas* en o peache de Uesca.

En o "*[[Libro d'as Marabillas d'o Mundo]]*" escriben *jaspe* u *jaspre* (en a ortografía de l'aragonés medieval a *j* representaba o fonema africau d'o digrafo ch):

## Notas


## Referencias

## Bibliografía
* Medenbach, Olaf, Maresh, Walter: *Las Rocas*, Guías de Naturaleza Blume. Editorial Blume, 1990.

## Se veiga tamién
*Calcedonia.
*Cuarz.
*Pedrenya.

## Vinclos externos
Guant de boxeyar

O **guant de boxeyar** ye o guant normativo que usan os boxiadors ta reducir o periglo d'as punyadas. O suyo peso se mide en onzas.

## Vinclos externos

## Referencias
Granat (mineral)

**Granat** u **granate** ye un termin que se fa servir pa dar nombre a minerals de dos series isomorfas con formula (SiO4)3X3Y2, on *X* representa metals ligatos con una valencia dos (fierro, aluminio, calcio, manganés u magnesio) y *Y* a metals de valencia tres (aluminio, fierro u cromo), minerals que dentro d'os nesosilicatos constituyen o grupo d'os granaz.

Como minerals petrocheneticos tienen importancia en as rocas metamorficas.

## Denominación
A denominación de *granat* deriva d'o latín *GRANATUM* y no ye patrimonial aragonesa, on hese dato "granato" en aragonés central y "granau" en aragonés cheneral a traviés de l'aragonés medieval cheneral "granado". A denominación en latín talment faiga referencia a lo suyo pareixito a part roya comestible d'a mengrana (*[[Punica granatum]]*).

En un inventario de choyas que teneba un habitant de Zaragoza dito *Fulano de Sangüesa* o 14 d'octubre de 1478 mencionan *anillo de oro smaltado, con hun *'granat**'.

En o "Libro d'as Marabillas d'o Mundo" parlan d'os granaz como piedras preciosas y podemos-lo escrito *grenaz* con a -z, a forma chenuína d'o numero plural aragonés que con a ortografía actual se representa *-z*:

En atro parrafo veyemos *de rubis de granas* pero *[[grana]]* debe estar una errata, ye como se diz en o lexico comercial d'o sieglo XV a un tipo de panyo muito fin con o que se confeccionaban vestuaches de luxo, amés d'un colorant royo.

## Referencias

## Bibliografía
*Medenbach, Olaf y Sussieck-Fornefeld, Cornelia, *Minerales*. Guías de la naturaleza Blume, 1990.

## Vinclos externos
Arredol (diario dichital)

***Arredol*** estió una publicación dichital d'información cheneral en aragonés. Naixita o 19 de setiembre de 2011, un anyo dimpués d'a muerte de Labordeta, estió o primer medio de comunicación escrito de raso en aragonés. Con una redacción en un primer inte de tres personas, quereban que a chent tamién participase en iste prochecto ninviando articlos, noticias, imáchens, etc.

A grafía que fació servir estió a de l'Academia de l'Aragonés.

A primera edición d'iste diario estió feita por Chorche Romance, Lucía López Marco y Carlos García Esteban, con os refirmes y articlos de chent como Quim Monzó, Antón Castro, Eduardo Lolumo, Gonzalo González, Pepín Banzo, Daniel Torres Burriel u Marc Martí.

O diario se feba baixo licencia *Creative Commons Reconoiximiento y Compartir Igual 3.0*.

O logo d'ista publicación ye una creyación de Laira Gonzalo.

## Vinclos externos
*  Pachina web d'o diario ''Arredol''
*  Noticia en ''Gara''
*  Noticia en ''Diagonal Aragón''
*  Noticia en ''Arainfo''
*  A noticia en ''Goza Zaragoza''
Ilesia de Nuestra Sinyora de l'Asumpción de Navardún

:*Iste articlo ye sobre a ilesia de Nuestra Sinyora de l'Asumpción de Navardún, en Cinco Villas; ta atros usos, se veiga *'Ilesia de Nuestra Sinyora de l'Asumpción**''.

A **ilesia de Nuestra Sinyora de l'Asumpción de Navardún''' ye una ilesia adedicata a Nuestra Sinyora de l'Asumpción que se troba situata en Navardún, en a comarca aragonesa de Cinco Villas y provincia de Zaragoza, que pende eclesiasticament d'a diocesi de Chaca y d'a provincia eclesiastica de Pamplona y Tudela, a traviés de l'arcipestrau d'Erla-Uncastiello.

Ye una ilesia en estilo romanico d'os sieglos XII-XIII, que se troba situata en o casco viello d'o lugar, baixo l'antigo castiello.

## Historia
En o sieglo XII Navardún estió a seu d'un arciprestato que dirichiba o monesterio de Leyre, centrato en a suya ilesia. A meyatos d'o sieglo XII o monesterio, por barallas internas d'os suyos monches, cedió os suyos dreitos sobre a villa, o castiello y a ilesia de Navardún a l'arcebispato de Pamplona; sindembargo, en 1299 tornoron a reclamar-los.

## Referencias
Corindón

O **corindón** ye un mineral con formula Al2O3, d'o grupo d'os oxidos y con dureza 9.

Como mineral petrochenetico se troba en ambients metamorficos. Ye posible de trobar-ne tamién pero en cantidaz chicotas en ambients pegmatiticos-neumatoliticos. En ambients exochenos se troba en placers, chacimientos fluvials de minerals alavez densos y duros.

O corindón tien variants que constituyen chemas como o rubín (royo) y o safiro (azul y d'atras colors). A color roya intensa d'os rubins orientals ye por a presencia de cromo. A color azul intensa d'os safiros orientals ye por a presencia de fierro y titanio. Si bi ha presencia de chicotas cantidaz d'atomos estranios o corindón ye incoloro y se diz "leucosafiro". Si bi ha puntos defectuosos en o ret cristalín se diz *[[padparatscha]]*.

## Referencias

## Bibliografía
* Olaf Medenbach, Cornelia Sussieck-Fornefeld: *Minerales*. Guías de la naturaleza Blume. 1990.
Chundarata!

**Chundarata!** ye un grupo de musica folk creyato en Barcelona l'anyo 2000. Surte d'a escuela de musica tradicional que chent d'o grupo Lahiez fació en o Centro Aragonés de Barcelona. Chent d'orichen aragonés d'a escuela que deseyaba fer un grupo ta levar a musica tradicional aragonesa por os lugars y as carreras d'Aragón y Catalunya remató creyando *Chundarata!*.

Con o tiempo, o grupo creixe y s'enampla. Arredol de 20 mosicos han estau components de *Chundarata!*. Bi ha chent procedent d'as tres provincias d'Aragón: de Murillo de Llena (Ribagorza), de Valbona (Gúdar-Chabalambre), d'Utevo (Zaragoza). Tamién bi ha uno de difuera d'Aragón, d'Asturias.

En 2007 gravoron un disco, *Pienso a granel*.

Destacar que tamién en ha estau miembro Pepe Lera, miembro d'o Grupo Val d'Echo y de l'Academia de l'Aragonés.

## Components
* José Luis Montolío: acurdión, donzaina, flautas, voz.
* Arturo Mahiques: batería, percusión, voz.
* Alberto Lamora: guitarra, guitarro, voz.
* Pablo Valenciano: bouzouki, bandurria, voz.
* Miguel Abadías: gaita de boto, dulzaina, trompa ribagorzana, flautas, voz.
* Kike Ubieto: acurdión, dulzaina, voz .
* Manuel Marqués: baixo.

## Discografía
* Pienso a granel (2007)

## Vinclos externos
*  Vidio de ''Chundarata!'' en Sena
*  MP3 d'o programa ''Trebede'' d'o 24 de mayo de 2007, a on que actúa ''Chundarata!'' en directo
Ametista

L**'ametista** ye una variedat d'o cuarz, un mineral d'o grupo d'os tectosilicatos. A suya color ye violeta u porpra y s'ha feito servir a sobén como piedra preciosa. A color caracteristica suya se debe a la presencia de muito chicotas cantidaz de fierro (Fe+3) y s'ha formato sozmesos a radiacions naturals.

A color d'as ametistas a vegatas no se troba que en as puntas d'os cristals (ametista de puntas), y ye frecuent a coloración en tacas. Cualques ametistas pueden destenyir-sen dica por contacto con a luz d'o día, pero a color puede restituir-se con rayos X. Torrando l'ametista a temperaturas entre 450 y 750&nbsp;°C se consiguen cuarzos de color amariella-clara, parda-royenca, verde u incolora.

## Chacimientos
Se troban en os vueitos dentro d'as rocas volcanicas alcalinas, en grietas y placers. Os romanos espleitaban l'ametista y l'agata d'o melafiro de Hunsrück (Alemanya), un chacimiento acotolato, y tamién de Müglihtal (Saxonia, Alemanya) y Auvernia. Dica fa pocos sieglos a valura economica de l'ametista yera comparable a la d'o safiro, a esmeralda, o rubín u o diamant, pero dende que se descubrioron os grans chacimientos d'ametista en Brasil o suyo pre ha caito muito.

En o celebre chacimiento evaporitico de Los Pedrenyals (Zaila, Almochuel, Binaceit) ye present l'ametista chunto con a pedrenya.

## Referencias

## Bibliografía
*Medenbach, Olaf y Sussieck-Fornefeld, Cornelia, *Minerales*. Guías de la naturaleza Blume, 1990.

## Vinclos externos

*  Información sobre l'ametista en gemstone.
*   Información sobre l'ametista en mindat
Nuclio terrestre

O **nuclio terrestre** ye a partida mes interna d'a Tierra, constituindo una esfera embolicada por o manto por debaixo d'a discontinuidat de Gutemberg y con centro a 6370&nbsp;km de fondura. Ye dividiu por a discontinuidat de Wiechert - Lheman a 5100 Km de profundidad en núclio externo (liquido) y núclio interno (solido).

A densidat d'o nuclio ye d'entre 10 y 13,6 gr./m3, augmentando ésta con a fondura y a temperatura maxima d'o nuclio se calcula en bels 6000&nbsp;°C. A nuclio terrestre representa o 16% d'o volumen d'a Tierra y o 31% d'a masa.

O nuclio externo fluye a una velocidat de bels cm/minuto, y tamién lo fa a una velocidat muito menor o nuclio interno solido.

## Composición
A composición d'o nuclio s'ha de deducir por datos indirectos. Se suposa que ye de fierro, níquel y atros elementos como o ixufre.

A presencia d'o fierro se deduce por:
* En as condicions de presión y temperatura d'o nuclio o fierro ye o solo material que presenta una densidat pareixida a la d'o nuclio.
* O solo elemento pesau prou abundant en o Universo pa ocupar o nuclio d'una planeta ye o fierro.
* O nuclio terrestre chenera o campo magnetico terrestre, y d'entre os materials ferromagneticos que bi ha en o Universo, o solo valido en abundancia ye o fierro.
* Cualques meteoritos (sideritos), poseyen fierro y níquel en buena proporción.
* A temperatura suposada pa la discontuidat de Wiechert – Lheman coincide con o punto de fusión d'o fierro, con o que s'explica o cambio d'estau.

## Referencias

## Bibliografía
* Francisco Anguita Virella: *Origen e historia de la Tierra*. Editorial Rueda, 1988.
Cervidae

Os **cervidos** (nombre cientifico **Cervidae**) son una familia de mamifers de l'orden Artiodactyla.

Os masclos (y en o chenero *[[Rangifer]]* tamién as fembras), presentan astas que creixen en munyons osio cubiertos de piel en a frent y que se dicen pedicelos. Mientres l'asta creixe ye cubierta d'una piel que pareixe tierzopelo muito irrigata. Cuan remata o creiximiento, a piel se talla y muere por constrenyir-se os vasos sanguinios en a zona d'unión pedicelo-asta. En rematar o periodo funcional de l'asta, o ueso d'unión de l'asta con o pedicelo ye reabsorbito y l'asta remata cayendo. A l'anyada vinient torna a creixer-ne atra.

Os canins son redueitos.

As fembras son menors que os masclos, a mes o cuello se carga menos de grasa en a epoca de celo, y tamién tiene un pelache mes redueito. Presentan dos pars de mamas.

As extremidaz pueden estar plesimetacarpianas (cabo superior d'os metacarpians conservato), y telemetacarpians (cabo inferior d'os metacarpians conservato).

Se distribuyen por Eurasia y America; en Africa son present en o nord-ueste, en a resta d'o continent son substituyius por os *[[Bovidos]]*. En Sudamerica bi ha gran variedat d'especies.

## Referencias
Eina (desambigación)

**Eina** puede estar:

***[[Eina]]** (en francés *Eyne*), comuna catalana situata en o departamento francés de Pireneus Orientals.
***[[Escuela d'Incheniería y Arquitectura (Zaragoza)|EINA]]**, Escuela d'Incheniería y Arquitectura (Zaragoza)
***[[Eina (grupo)|Eina]]**, grupo de musica catalán.
Manto terrestre

O **manto terrestre** ye a part d'o planeta Tierra que bi ha entre o nuclio terrestre y a crosta terrestre, ye dicir, entre a discontinuidat de Gutemberg (uns 2.900 km de fondura), y a discontinuidat de Mohorovicic (fondura variable). Ye deseparata por a discontinuidat de Repetti en dos parz: manto superior y manto inferior.

A densidat d'o manto ye entre 3,4 y 5,6 g./cm3, representando o 82% d'o volumen d'a Tierra y o 68% d'a suya masa. As ondas P y S aumentan a suya velocidat cuan entran en o manto por a discontinuidat de Mohorovicic. Os materials d'o manto son solidos, pero muito a man d'o punto de fusión, permitindo corrients de convección. O manto ye formato por oxicheno, silicio, magnesio, fierro y atros elementos que s'organizan formando peridotitas en o manto superior y oxidos metalicos en o manto inferior. A temperatura maxima ye de 5.000&nbsp;°C.

Una part d'o manto superior ye en fusión incipient y presenta comportamiento plastico (astenosfera), por debaixo de l'astenosfera part d'o manto superior y tot o manto inferior ye solido de tot y recibe a denominación de mesosfera. Por d'encima de l'astenosfera tenemos o manto litosferico y a crosta terrestre constituindo a litosfera, crebata en placas lifosfericas, con una dinamica que describe a tectonica de placas.
Monts de l'Altai

Os **Monts de l'Altai** (*Алтай* en mongol y ruso, *Kin Shan* en chinés) ye una rechión montanyosa situata en l'aria on mugan Siberia (Rusia), Mongolia, China y Cazaquistán. S'estendilla dende a val d'o río Irtix y a depresión de Dzhungaria a l'ueste dica os Monts Sayan a l'este, y dica l'altiplán de Mongolia a lo sud.

Ye trescurzata por diferents cordeleras, as principals son Tannu Ola y l'Altai propiament dito, en tierras mongolas, tamién dito *Altai Mongol* u *Gran Altai*. A tuca mes altera ye o mont Belukha (4.506).

Ye una rechión con lacos importants como l'Uvs Nuur y o Khovd Nuur, i aquí ye on naixe o río Obi, en o forcallo d'o Katun y o Bia. Tien 1.600&nbsp;km de luengo entre o laco Saisan y o territorio a lo suduest de l'alt Selenga y de l'Orkhon superior.

A part rusa comprende a republica de l'Altai y o territorio de l'Altai.

## Toponimia
Existen hipotesi que consideran l'aria de l'Altai como l'orichen d'os pueblos turquicos. L'antiga denominación en as inscripcions de l'Orkhon ye *Altin-yish* ('Montanyas d'Oro'), en chino *Kin Shan*. Os griegos parlan d' *Ektag*, pero segurament se tracta d*'Ak Tagh*, a Montanya Blanca, equivalent a lo Tian Shan.

O nombre moderno (d'o turquico *Alitau*, 'Montanyas d'Oro') apareix por primera vegata en o periodo de dominio oirato.

En a traducción aragonesa d'o "Libro de Marco Polo" parlan d'un mont dito *Altay* on levoron a soterrar a Mongke Khan:

Manimenos de seguro que no corresponde a esta cordelera, car esta denominación ye aplicata en as Cronicas Sanang Setzen a las Montanyas Khingan d'os chineses, una cordelera que bi ha chusto a lo norte d'a Gran Muralla Chinesa a man de Kalgan. Tampoco puet corresponder a las Montanyas Khingan, y por o puesto on se sabe que soterraban a los khans mongols se suposa que sería a man d'Urga.
Rubín

:*Ta a substancia resultant d'a oxidación d'o fierro se veiga [[robín]].*

O **rubín** ye a variedat roya d'o corindón (Al2O3), mineral d'o grupo d'os oxidos y con dureza 9.

Por a suya alta dureza y a belleza d'a color roya ye una chema y una d'as piedras preciosas con mayor valura.

En os textos medievals aragoneses bi ha mención a rubins, tanto en os textos comercials d'o sieglo XV como en as traduccions medievals ("Libro de Marco Polo", "La Flor de las Ystorias d'Orient", "Libro d'as Marabillas d'o Mundo"; ye frecuent un plural en -ns tanto en os textos comercials como en as traduccions literarias:

## Referencia
Teledetección

A **teledetección** ye a tecnica que permite a observación a distancia y a obtención d'imáchens d'a superficie terrestre dende sensors instalatos en avions u satelites artificials.

Un sistema de teledetección ha de tener como components un sensor (pasivo u activo), un fluxo d'enerchía, un centro de recepción y un sistema de distribución.

A teledetección ye un metodo que aporta datos sobre o territorio d'una traza mes exacta, rapida y fiable que os metodos tradicionals, y permite obtener gran numero d'imáchens en amplas arias terrestres, incluso en as mes inaccesibles. Permite una observación periodica, a variación entre dos observacions feitas en o mesmo puesto y fer comparanzas.

Tien muita aplicación en medio ambient en observacions sobre o clima, atmosfera y impactos ambientals: forato en a capa d'ozono, o abance u retacule d'as cheleras, a desforestación, o uso d'o suelo, os danyos en os cautivos, etcetera.

En teledetección se treballa con as radiacions d'o espectro electromagnetico solar que no absorbe l'atmosfera: radiación visible, radiación infrarroya y microondas.

A radiación visible ha permeso de fer fotos aerias dende fa decadas; actualment se puet captar a radiación visible en sensors dichitals en avions u satelites.

A radiación infrarroya permite detectar a presencia de diferents fuents de calor como sers vivos u incedios. A radiación infrarroya que dimana d'a superficie terrestre puet estar de tres clases: infrarroyo amanau a lo visible, infrarroyo meyo y infrarroyo leixán u termico. O infrarroyo amanau se fa servir pa detectar a vechetación. O infrarroyo meyo ye relacionau con a calor que absorbe l'augua y a enerchía termica que dimana d'o suelo, l'atmosfera u os sers vivos cuan son humidos. O infrarroyo leixano dimana d'a superficie terrestre calentada por a radiación solar, permite conoixer a suya temperatura y se fa servir en estudios climaticos globals.

As microondas permiten prener imáchens nocturnas, prener imáchens de terrenos con boiras perens. Os sensors de microondas pueden estar activos u pasivos. Os sensors pasivos de microondas permiten fer mapas de zonas cubiertas por cheleras y conoixer o movimiento d'os icebergs en base a que as microondas que dimanan d'os obchectos u sistemas materials lo fan en mesura mes gran contra mes míngue a temperatura.

## Referencias

## Bibliografía
*Diodora Calvo Aldea, Maria Teresa Molina Álvarez, Joaquín Salvachúa Rodríguez: *Ciencias de la tierra y medioambientales*. 2º Bachilleraro. 2010 McGraw-Hill.
Iure uxoris

***Iure uxoris*** ye un termin en latín que significa *por o dreito d'a suya muller*. A ormino se li diz a o títol que un noble de sexo masculín adquiere por o suyo matrimonio con una muller que poseye a dignidat de reina por dreito propio.
Gale Sondergaard

**Gale Sondergaard** (nombre artistico d**'Edith Holm Sondergaard**) naixita de Litchfield (Minnesota) o 15 de febrero de 1899 y muerta en Los Angeles (California) o 14 d'agosto de 1985, estió una actriz estausunidense, activa en o cine estausunidense dende meyatos d'os anyos 1930 y con cuantos premios recibitos mientres a suya carrera cinematografica.

En a suya filmografía, se puet destacar as suyas interpretacions en bellas cintas como *[[Anthony Adverse]]* (1936, Mervyn LeRoy), *[[The Cat and the Canary (cinta de 1939)|The Cat and the Canary]]* (1939, Elliott Nugent), *[[The Mark of Zorro (cinta de 1940)|The Mark of Zorro]]* (1940, Rouben Mamoulian), *[[The Letter (cinta de 1940)|The Letter]]* (1940, William Wyler) u *[[Anna and the King of Siam (cinta)|Anna and the King of Siam]]* (1946, John Cromwell).

## Premios
En 1936, Gale Sondergaard recibió o Premio Oscar a la Millor Actriz Segundaria, en a suya primera edición como premio, por o suyo papel de *Faith Paleologus* en a cinta *[[Anthony Adverse]]*, dirichita por Mervyn LeRoy.

## Filmografía
### Actriz

## Referencias

## Vinclos externos

*  Gale Sondergaard en IMDb.
*  Gale Sondergaard en Internet Broadway Database.
*  Gale Sondergaard en Internet Off-Broadway Database.
*  Gale Sondergaard en TCM Movie Database.
*  Gale Sondergaard en Find A Grave.
Sun Tzu

**Sun Tzu** u **Sunzi** (*Mayestro Sun*; en chinés: 孫子, en pinyin: *Sūn Zǐ*, en Wade-Giles: *Sun Tzu*) (544 aC - 496 aC) ye conoixiu en estar l'autor de *[[L'arte d'a guerra]]*, un antigo libro chinés sobre estratechia militar.

## Biografía
A sola fuent sobre a vida de Sun Tzu que ye plegada en os nuestros días ye a biografía escrita en o sieglo II aC por l'historiador chinés Sima Qian, que diz d'él que estió un cheneral que vivió en l'estau de Wu en o sieglo VI aC. Con tot y con ixo, ista biografía no pareixe consistent con atras fuents que apuntan que o libro fue escrito entre as anyadas 400 aC y 320 aC.

A obra de Sun Tzu *L'arte d'a guerra* nos da bellas pistas sobre a suya vida. Por eixemplo, os carros de guerra que apareixen en o libro estión feitos servir mientres un breu periodo de tiempo tot remantando o sieglo IV aC, en consecuencia, a lo menos una parti d'a obra dataría d'ixe periodo.

Cuantos estudiosos han concluyiu que Sun Tzu no existió como figura historica y que *L'arte d'a guerra* sería una obra anonima.

En 1972 se trobón en Linyi (Shadong, China) una replega de textos en unas tabletas de bambú con o texto ya conoixu y nuevos trestallos. S'han puesto datar istos textos entre as anyadas 134 aC y 118 aC, dando mas motivos ta pensar que bellas partis d'o libro fuoron escritas muito mas tardi que no as atras.

Sun Bin, un descendient de Sun Tzu, escribió un atro libro conoixiu tamién como *L'arte d'a guerra* encara que un títol mas adecuau ta ista obra sería 'Arte militar* u *Arte belico* por os suyos contenius d'aspectos militars

== Bibliografía ==
* Sun Tzu: *L'arte d'a guerra''.

## Vinclos externos

## Referencias
Alice Brady

**Alice Brady** (nombre artistico de **Mary Rose Brady**) naixida de Nueva York (Nueva York) o 2 de noviembre de 1892 y muerta en ixa mesma ciudat o 28 d'octubre de 1939, estió una actriz estausunidense, activa en o cine estausunidense dende meyaus d'os anyos 1910 y con cuantos premios recibius mientres a suya carrera cinematografica.

En a suya filmografía, se puet destacar as suyas interpretacions en bellas cintas como *[[My Man Godfrey]]* (1936, Gregory La Cava), *[[In Old Chicago]]* (1937, Henry King), u *[[Young Mr. Lincoln]]* (1939, John Ford).

## Premios
En l'anyo 1936 estió nominada a lo Premio Oscar a la Millor Actriz Segundaria por o suyo papel en a cinta *[[My Man Godfrey]]* un anyo dimpués en 1937, recibió lo Premio Oscar a la Millor Actriz Segundaria por o suyo papel en a cinta *[[In Old Chicago]]*, dirichida por Henry King.

## Galería d'imáchens

La Vie de Bohême.jpg|*La Vie de Bohême*, 1916
Miss Petticoats.jpg|*Miss Petticoats*, 1916
'Bought and Paid For'.jpg|*Bought and Paid For*, 1916
'The Gilded Cage'.jpg|*The Gilded Cage*, 1916
The Hungry Heart.jpg|*The Hungry Heart*, 1917
The Dancer's Peril.jpg|*The Dancer's Peril*, 1917
A Self-Made Widow.jpg|*A Self-Made Widow*, 1917
Her Silent Sacrifice.jpg|*Her Silent Sacrifice*, 1917
Alice Brady in Woman and Wife.jpg|*Woman and Wife*, 1918
Woman and Wife.jpg|*Woman and Wife*, 1918
The Whirlpool (1918 movie advertisement).jpg|*The Whirlpool*, 1919
The World To Live In.jpg|*The World To Live In*, 1919


## Se veiga tamién
* Cintas interpretadas por Alice Brady.

## Vinclos externos

*  Alice Brady en Internet Movie Database.
*  Alice Brady en Internet Broadway Database.
*  Alice Brady en Find A Grave.
Pisada ecolochica

A **pisada ecolochica** ye l'aria de territorio, valorada en hectarias, ecolochicament productiva (cautivos, pasturas, bloques u ecosistemas acuaticos), que cal pa producir os recursos emplegaus y pa asimilar os residuos producius por una población definita con un livel de vida especifico indefinitament, en cualsiquier puesto on se trobe esta aria.

En l'anyo 2003 a valura meya d'a pisada ecolochica s'estimó en 2,2 hectarias por habitant en una anyada. Parando cuenta que en ixe anyo a población yera 6.300 millons d'habitants y o suelo fértil 11,2 millons d'hectarias a capacidat ecolochica d'a tierra sería de 1,8 hectarias por habitant en una anyada, por o que a capacidat de carga ya ye sobrepasada.

## Bibliografía
* Rees, William E. (October 1992). "Ecological footprints and appropriated carrying capacity: what urban economics leaves out". Environment and Urbanisation 4 (2): 121–130.
* Wackernagel, M. (1994) (PDF). "Ecological Footprint and Appropriated Carrying Capacity: A Tool for Planning Toward Sustainability (PhD thesis)". Vancouver, Canada: School of Community and Regional Planning. The University of British Columbia.
Pinyin

O **pinyin**, u mas formalment **Hanyu pinyin** (en chinés 漢語拼音, *Hànyǔ Pīnyīn*) ye un sistema de romanización de l'idioma mandarín que fa servir l'alfabeto latino. *Hanyu* fa referencia a la luenga mandarina (literalment "luenga d'os Han"), y *pinyin* quiere decir "deletreyar sonius".

O pinyin s'emplega como sistema oficial de romanización en a China continental y Taiwan, y arredol d'o mundo t'amostrar o mandarín como segunda luenga. Estió desarrollau por un comité d'a Republica Popular de China y aprebau en 1958. A Organización Internacional ta la Estandardización (ISO) lo trigó como a romanización estandard en 1982, y o gubierno de Taiwan cambió o suyo sistema de romanización oficial a o pinyin en 2009.

A escritura chinesa se basa en caracters, os cuals no han cambiau guaire en os zaguers 2000 anyos. D'atra mán, o chinés, mas que no una luenga, ye una familia de luengas, con una gran variación de pronunciacions. Mientres o sieglo XX s'empentón diferents metodos ta homocheneizar as diferents pronunciacions. Un d'éls ye a transcripción fonetica en pinyin, que se basa en l'idioma putonghua (普通话 u mandarín) y en a variant dialectal de Pequín.

El *hànyǔ pīnyīn* s'ha establiu como o principal sistema de transcripción d'o chinés en a epoca actual, pero no'n ye que un d'os muitos sistemas que bi'n ha:

* Wade-Giles, obsoleto encara que feito servir en bels ampres como, per eixemplo, Tao y I Ching
* Tongyong pinyin, parellano a o sistema Hanyu Pinyin, estió o sistema oficial de Taiwan entre 2002 y 2008.
* Gwoyeu romatzyh, unicament entre sistemas de transcripción d'o chinés, fa servir cambios de letras ta indicar o tono d'una silaba y no pas signos diacriticos (como o pinyin) u numeros (como o Wade-Giles)
* Bopomofo (ㄅㄆㄇㄈ), emplegau en Taiwan

Encara que o sistema pinyin ignora de tot l'Alfabeto fonetico internacional, ha resultau estar muito efectivo. Huei lo día, en ciudaz com Pequín u Xangai se pueden trobar textos escritos en pinyin en muitos puestos publicos, amán d'o chinés, ta fer fácil a lectura d'os forans. Tamién fa honra ta introducir os caracters chineses en ordinadors con teclaus occidentals.

## Vinclos externos
*  Guida pinyin.info
*  Conversor chinés a pinyin
Indicador ambiental

Un **indicador ambiental** ye una variable u estimación ambiental que aporta información sobre o estato u evolución d'un problema ambiental concreto y que se puet fer servir cuan s'ha de prener decisions pa prener mesuras adecuatas pa prebar de solucionar ixe problema. Os indicadors medioambientals fuoron proposatos por o Programa d'as Naciones Unitas para o Medio Ambient.

Pa cada problema ambiental especifico bi ha tres tipos d'indicadors:
*Indicadors de presión (P). Indican o que l'actividat humana fa directa u indirectament.
*Indicadors d'estato (E). Indican l'efecto derivato de l'actividat humana.
*Indicadors de respuesta (R). Indican as decisions y mesuras que se presen pa solucionar o problema.

Por eixemplo un indicador de presión sería a cantidat de dioxido de carbonio emeso a l'atmosfera, un indicador d'estato sería l'aumento d'a temperatura global y un indicador de respuesta os convenios internacionals pa reducir as emisions.

## Bibliografía
*Diodora Calvo Aldea, Maria Teresa Molina Álvarez, Joaquín Salvachúa Rodríguez "Ciencias de la tierra y medioambientales". 2º Bachilleraro. 2010 McGrawHill.
Pisada

Una **pisada** (u **pisata**) ye o senyal en forma d'impresión u imachen que deixa una persona u animal andando. En a naturaleza o bardo ye un meyo adecuato pa conservar as pisatas, en l'arena no se gosan conservar guaire tiempo. Os cazadors pueden seguir as pisadas d'os animals pa trobar-los cuan son de cacera. En mastozoolochía as pisadas son importants pa demostrar en un puesto a existencia de mamifers difícils de trobar por os suyos habitos. Bi ha una ciencia dita "icnolochía" que estudía as pisadas d'os animals, y si as pisadas son fósils ye a paleoicnolochía a part d'a paleontolochía que las estudía.

## Galería


Image: BärenspurP1050395.jpg|Pisada d'onso pardo.
Image: Bobcat tracks in mud.jpg|Pisada de lupo cerval.
Image: 1. Footprint from alces alces - 26.04.2008.jpg|Pisada d'alce.
Image:Canis lupus tracks.jpg|Pisadas de lupo.
Image:Elephant-tracks.jpg|Pisadas d'elefant.
Image:Sus scrofa track.jpg|Pisada de chabalí.
Image:Erinaceus.europaeus.tracks.jpg|Pisadas d'erizo.
Image:Goosed.jpg|Pisadas de ganso.
Verbos irregulars acabaus en -nyer u -nyir

Os **verbos irregulars acabaus en -nyer u -nyir** presentan irregularidaz en o participio y en o present de subchuntivo. Corresponden por lo suyo orichen a los verbos irregulars acabaus en -indre en francés.

Bi n'ha pocos: *costrenyir*/*costrenyer*, *chunyir*, *estrenyir*/*estrenyer*, *planyer*/*planyir*, *restrenyer*/*restrenyir*, *tanyer*/*tanyir* sobre tot d'o lexico medieval, conservando-se en chistabín o verbo *restrenyir*, que poseye una conchugación incoativa, y en benasqués *restrenyer* y *estrenyer*, sin especificacions especials en a suya conchugación.

En benasqués beluns como *pllanyer*/*pllanre* (*planyer*/*planyir* de l'aragonés antigo y chistabín), corresponden a la clase IV de verbos irregulars d'alcuerdo con a clasificación de José Antonio Saura Rami.

## Infinitivo
En aragonés medieval son conoixitas tanto as formas en *-nyer* como as formas en *-nyir*. Representan a evolución por vía patrimonial d'os verbos acabaus en *-INGERE* como *STRINGERE* y *RESTRINGERE*, que por vía culta han dau a terminación *-inchir*. D'esta traza tenemos o doblet *restrinchir* (cultismo) y *restrenyir* (patrimonial).

Estos verbos se relacionan foneticament con o verbo *tanyer*, que deriva d'o verbo *TANGERE* ("tocar"). Ye notable o verbo *TANGERE*, que en latín teneba un participio fuerte en *TACTUM*, orichen d'os cultismos *[[tanchent]]* y *[[tacto]]*, a zaguera podría haber dau en aragonés medieval atro participio fuerte tipo **teito*, encara no documentau. Tamién se relacionan foneticament con o verbo *renyir* ISBN 978-84-8094-058-0
* María Pilar Benítez: *[[L'Ansotano. Estudio del habla del Valle de Ansó]]*. Gobierno de Aragón, 2001.
* Chusé Lera Alsina: *[[Aplego. Diccionario de Resistencia y Gramática sobre lo cheso]]*. Massanas gràfiques. 2004.
* Chabier Lozano Sierra, Ángel Lois Saludas Bernad: *[[Aspectos morfosintácticos del belsetán]]*, 2005, Gara d'Edizions, pp 103–105.
* Lozano, Ch.: *[[Aspectos Lingüisticos de Tella. Aragonés de Sobrarbe (Huesca)]]*. Gara d'Edizions - Prensas Universitarias de Zaragoza - Institución Fernando el Católico. 2010.
* Brian Mott: *[[El Habla de Gistain]]*. Instituto de Estudios Altoaragoneses, 1989.
* Fernando Blas Gabarda, Fernando Romanos Hernando: *[[Diccionario Aragonés: Chistabín-Castellano|Diccionario aragonés: chistabín-castellano (Val de Chistau)]]. Colección Ainas. Gara d'Edizions, 2008.
* [[Chabier Tomás Arias]]: *El aragonés del Biello Sobrarbe*. Instituto de Estudios Altoaragoneses, ([[1999]]).
* [[José Antonio Saura Rami]]: *Elementos de fonética y morfosintaxis benasquesas*. Gara d'Edizions, Institución Fernando el Católico, 2003.
* [[Ángel Ballarín Cornel]]: *Diccionario del Benasqués*. Institución Fernando el Católico, Zaragoza, segunda edición 1978.
* [[Bienvenido Mascaray Sin|Mascaray Sin, Bienvenido]]: *Vocabulario del habla de Campo (Ribagorza, Huesca)*. Xordica Editorial, 2014. 
* [[María Luisa Arnal Purroy]]: *El habla de la Baja Ribagorza Occidental''. Institución Fernando el Católico, 1998.
Sant Francisco d'Asís

**Sant Francisco d'Asís** ye o nombre por o que ye conoixito **Giovanni Francesco Bernardone**, un santo d'a Ilesia Catolica y d'o Protestantismo. Naixito d'Asís (hue en Italia) o 5 de chulio de 1182 y muerto en ixa mesma localidat o 3 d'octubre de 1226, fue canonizato o 16 de chulio de 1228 en Roma por o Papa Gregorio IX y a suya festividat se celebra o 4 d'octubre. Ye o santo patrón d'Italia, de San Francisco, d'os animals y d'o medio ambient. Estió tamién o fundador d'a Orden de Sant Francisco.

## Vinclos externos
Caracol, muller, flor y estrela

***Caracol, muller, flor y estrela*** ye un cuadro d'o pintor catalán Joan Miró, pintato en 1934, que hue fa parte d'a colección permanent d'o Museo Nacional Centro de Arte Reina Sofía. Ye un olio sobre tela con unas midas de 195 x 172&nbsp;cm, en o que o pintor albandona o estilo infantil y humoristico que caracterizaba as suyas obras anteriors (como *[[Retrato de bailarina espanyola]]*, por eixemplo) t'adoptar un estilo mas serio, emplegando-ie tamién colors mas foscas.

A pintura se compon de cuatre personaches con tonos verticals de color marrona, roya, blanca y negra. S'organizan en una base de bronzeyato, verde fosca y grisa. Os personaches en primer plano son feitos de bloques de colors solidas con colors contrastants de colors que se fa servir ta o fundo d'a tela. O bloque mas gran ye una man blanca apuntando enta baixo. Toda a composición ye fosca. As parolas *Escagot* (caracol), *Femme* (muller), *Fleur* (flor) y *Étoile* (estrela) se i troban d'ezquierda enta dreita en color negra y connectatas por una linia curva. En seguindo a linia curva, l'orden de parolas ye d'ezquierda enta dreita: muller, caracol, flors, estrelas. Se i puet leyer ÉT a on a estrela ye mas gran, que sirve como una conchunción copulativa (y, en francés).

## Bibliografía
* Jacques Dupin: *Miró*, París, Flammarion, 1961 y 1993 (ISBN 2-08-011744-0).
* Jean-Louis Prat: *Miró*, Martigny (Suiza), Fondation Pierre Gianadda, 1997 (ISBN 2-88443-042-3).
* Jean-Louis Prat: *Joan Miró, rétrospective de l'œuvre peint*, Saint-Paul (Alpes Maritimos), Fondation Maeght, 1990 (ISBN 2-900923-018-7).
* Jacques Lassaigne: *Miró*, Lausana, Albert Skira, febrero de 1963.
* Jordi J. Clavero: *Fundació Joan Miró. Guia de la Fundació*, Ediciones Polígrafa, Barcelona, 2010, ISBN 978-84-343-1242-5.
* Walter Erben: http://books.google.com/books?id=4BpZPQAACAAJ Editorial Taschen, ISBN 978-3-8228-2358-3.

## Referencias
Francisco Ascaso Abadía

**Francisco Ascaso Abadía** (Almudévar (Plana de Uesca), 1 d'abril de 1901 - Barcelona (Catalunya), 20 de chulio de 1936) estió un anarquista aragonés militant d'a CNT, primo de Joaquín Ascaso y conoixito por o suya actividat politica y sindical chunto con Durruti.

## Biografía
Naixió d'una familia de treballadors d'o campo d'o lugar d'Almudévar (Plana de Uesca), que dimpués marchó enta Zaragoza, en o barrio de La Madalena. En ista ciudat prenió contacto con l'anarquismo y con a CNT y empecipió a suya actividat embrecando-se en as luitas socials.

En 1920 fue engarcholato en o palacio de Villahermosa d'a carrera Predicadores (*Pedricadors*) de Zaragoza, que allora yera a garchola d'a ciudat.

En 1922 marchó enta Barcelona, a on s'adhibió en o grupo "Los Solidarios" (*Os Solidarios*), grupo creyato ta fer accions contra os pistoleros d'a patronal que asasinaban sindicalistas, y a on i yeran Durruti, Ricardo Sanz, Antonio Ortiz, Gregorio Jover y García Oliver, entre atros.

En 1923 fue acusato d'a muerte d'o cardenal Juan Soldevila (asasinato en Zaragoza o 4 de chunio) y engarcholato nuevament en a garchola d'a carrera Predicadores. Eslampó y s'exilió ta Francia, chunto con Durruti y García Oliver. D'aquí marchó enta America con Durruti, partecipando en cuantas accions con anarquistas archentinos. Dimpués tornoron en Francia, a on i fuoron aturatos y acusatos en chunio de 1926 d'atentar contra o rei d'Espanya, Alifonso XIII mientres una vesita en París. No trobando pruebas d'ixa acusación, fuoron forachitatos d'o país.

En 1931, con l'arribada d'a Segunda Republica, tornoron en Espanya, creyando o grupo "Nosotros" (*Nusatros*) y partecipando en cuantas insurreccions.

En 1932 fue forachitato y levato enta Africa.

En 1934 fue nombrato secretario cheneral d'o Comité Rechional d'a CNT de Catalunya.

O 18 de chulio de 1936, cuan empecipió a guerra civil, Francisco Ascaso se trobaba en Barcelona dirichindo os militants d'a CNT. Morió dos días dimpués, o 20 de chulio, en a enrestida ta o cuartel d'as Dressanes, d'un disparo en a frent.

## Veyer tamién
* Buenaventura Durruti.
* Joaquín Ascaso.

## Vinclos externos
*  Francisco Ascaso en l'Ateneo virtual de ''A las barricadas.org''.
*  Francisco Ascaso en ''nodo50.org''.
*  Biografías de Ferrer i Guardia, Durruti y Francisco Ascaso en ''Red libertaria.net''.
*  ''Francisco Ascaso'' en *Enciclopèdia.cat*.
*  ''Francisco Ascaso'' en a *[[Gran Enciclopedia Aragonesa]]*.
*  A biografía de Francisco Ascaso en un foro sobre a guerra civil espanyola.
*  Biografía de Francisco Ascaso en una pachina sobre as Brigadas Internacionals.
*  Biografías de Francisco Ascaso y Carlo Giuliani en ''Rojo y negro.info''.
Janis Joplin

**Janis Lyn Joplin**, naixita de Port Arthur (Texas) o 19 de chinero de 1943 y muerta en Los Angeles (California) o 4 d'octubre de 1970, estió una cantaire, compositora y musico (guitarra, harmonica...) estausunidense de musica rock, soul, musica folk y country. Inició a suya carrera artistica en primerías d'os anyos 1960 convertindo-se en una d'as prencipals feguras d'a escena musical estausunidense en ixas envueltas, dica a suya prematura muerte. Estió a primera muller en estar considerata una gran estrela d'o rock.

## Discografia

; Recopilacions posteriors:
* 1972 - Big Brother and the Holding Company / Full Tilt Boogie: *In Concert* (Columbia).
* 1973 - *Janis Joplin's Greatest Hits* (Columbia).
* 1975 - *Janis* (CBS).
* 1980 - *Anthology*.
* 1983 - *Farewell Song* (Columbia Records).
* 1984 - *Cheaper Thrills* (Fan Club).
* 1993 - *Janis* (Columbia Legacy).
* 1995 - *18 Essential Songs* (Columbia Legacy).
* 1995 - *The Collection*.
* 1999 - *Live at Woodstock: August 19, 1969*.
* 1999 - *Box of Pearls* (Sony Legacy).
* 2000 - *Super Hits* (Sony).
* 2001 - *Love, Janis* (Sony).
* 2003 - *Essential Janis Joplin* (Sony).
* 2007 - *Very Best of Janis Joplin*.
* 2009 - *The Woodstock Experience* (Legacy Recordings).

## Vinclos externos

*  OfficialJanis.com.
*  Janis Joplin's Kozmic Blues - janisjoplin.net.
*  Janis Joplin en IMDb.
*  Janis Joplin en Allmusic.
*  Janis Joplin en Find A Grave.
*  Biografia, en ''Fyne Times''.
*  Biografia, en ''The Handbook of Texas Online''.
*  JohnGilmore.com: Focus sobre Janis Joplin.
*  Canadian Classic Rock Page: The Full Tilt Boogie Band.
Safiro

O **safiro** ye una piedra preciosa que consiste en variants de corindón (Al2O3) de cualsiquiera color que no siga roya. O safiro ye a sobén azul y si ye de color azul intensa ye por a presencia de fierro y titanio ("safiro oriental"); si o safiro ye incoloro se diz "leucosafiro".

## Etimolochía
En aragonés medieval lo veyemos escrito tanto *çafir* como *safir*. Se barallan dos hipotesis etimolochicas. L'auna lo fa provenir d'o griego *sappheiros* (« piedra de color azul »), l'atra d'o hébreu *sappir* ("a cosa mes bella"). En aragonés medieval a palabra *çafir* pareix provenir de l'arabe, o que explicaría que tienga *ç* y no *s* como *çabacequia* u *çaguero*.

## Mencions en fuents aragonesas
Bi ha mencions a safiros en actas de corz, en inventarios de biens y en libros tradueitos a l'aragonés. As mencions en as actas de corz son intresants como transmisoras de creyencias clasicas:

En o "Libro d'as Marabillas d'o Mundo" figura con "s" talment porque lo adaptan dende l'anglo-normando, a l'igual que fan con *[[sarracins|sarrasins]]*, que en aragonés ye "sarracín". Tamién en a traducción aragonesa d'o "Libro d'el Trasoro" escriben *safir*.

## Referencias

## Bibliografía
*Olaf Medenbach, Cornelia Sussieck-Fornefeld "Minerales" Guías de la naturaleza Blume. 1990.

## Veyer tamién
*Safiro citrín
Cabezuela

**Cabezuela** ye un municipio d'a provincia de Segovia, en a comunidat autonoma de Castiella y Leyón, Espanya. Fa parte d'o partiu chudicial de Sepúlveda.

A suya población ye de 716 habitants (2010), en una superficie de 35,25 km² y una densidat de población de 20,31 hab/km².

O suyo patrón ye o Santo Cristo d'o Humilladero.

## Cheografía
Se troba situata a 957 metros d'altaria sobre o livel d'a mar, a una distancia de 46 km d'a ciudat de Segovia, a capital d'a suya provincia.

## Demografía

## Administración
### Alcaldes

## Molimentos
* Ilesia de Nuestra Sinyora de l'Asumpción de Cabezuela, una ilesia d'o sieglo XVI en estilo d'o Renaiximiento.
* Ilesia d'a Exaltación d'a Santa Cruz de Cabezuela, ilesia en estilo romanico.
* Ermita d'o Santo Cristo d'o Humilladero de Cabezuela.